CELEX: 32018D0896
Language: fi
Date: 2018-06-19 00:00:00
Title: Komission täytäntöönpanopäätös (EU) 2018/896, annettu 19 päivänä kesäkuuta 2018, kevyiden muovisten kantokassien vuosittaisen kulutuksen laskentamenetelmästä ja päätöksen 2005/270/EY muuttamisesta (tiedoksiannettu numerolla C(2018) 3736) (ETA:n kannalta merkityksellinen teksti.)

25.6.2018   
               
               
                  FI
               
               
                  Euroopan unionin virallinen lehti
               
               
                  L 160/6
               
            KOMISSION TÄYTÄNTÖÖNPANOPÄÄTÖS (EU) 2018/896,
      annettu 19 päivänä kesäkuuta 2018,
      kevyiden muovisten kantokassien vuosittaisen kulutuksen laskentamenetelmästä ja päätöksen 2005/270/EY muuttamisesta
      
         
            (tiedoksiannettu numerolla C(2018) 3736)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY (1) ja erityisesti sen 4 artiklan 1a kohdan,
      sekä katsoo seuraavaa:
      
                  (1)
               
               
                  Direktiivissä 94/62/EY edellytetään, että jäsenvaltiot toteuttavat toimenpiteitä vähentääkseen kevyiden muovisten kantokassien kulutusta, ja säädetään, että näiden toimenpiteiden tarkoituksena on varmistaa, ettei ylitetä kevyiden muovisten kantokassien tiettyä määrää henkeä ja vuotta kohti tai vastaavaa painon avulla ilmaistua tavoitetta.
               
            
                  (2)
               
               
                  On tarpeen käyttää yhdenmukaistettuja menetelmiä, joilla raportoidaan ja lasketaan kevyiden muovisten kantokassien kulutus henkeä kohti, jotta voidaan seurata kulutusta unionin tasolla ja arvioida, onko näiden kassien kulutusta onnistuttu vähentämään kestävästi.
               
            
                  (3)
               
               
                  Jäsenvaltiot voivat määritellä kansalliset toimenpiteensä joko viittaamalla kevyiden muovisten kantokassien lukumäärään tai painoon. Kevyiden muovisten kantokassien kulutuksen mittaamiseen käytetyt lähestymistavat liittyvät kiinteästi toimenpiteisiin, jotka on otettu käyttöön kulutuksen vähentämiseksi. Sen vuoksi kulutuksen laskemiseen käytettävässä menetelmässä olisi voitava laskea sekä lukumäärään että painoon liittyvä kulutus, jotta voidaan ottaa huomioon jäsenvaltion valitsema vähentämistoimenpide.
               
            
                  (4)
               
               
                  Jos kevyiden muovisten kantokassien vuotuisen kulutuksen vähentämiseksi toteutetaan toimenpiteitä painon perusteella, olisi raportoitava kevyiden muovisten kantokassien keskimääräistä painoa koskevat tiedot, jotta kulutusluvut voidaan muuntaa lukumääriksi siten, että eri jäsenvaltioiden kevyiden muovisten kantokassien painon tai lukumäärän perusteella raportoimia tietoja voidaan verrata.
               
            
                  (5)
               
               
                  Jäsenvaltiot voivat jättää erittäin kevyet muoviset kantokassit kansallisten kulutuksen vähentämiseen tähtäävien toimenpiteiden ulkopuolelle. Näiden kassien katsotaan kuitenkin olevan kevyitä muovisia kantokasseja raportointivaatimuksia sovellettaessa, ja ne on sisällytettävä kevyiden muovisten kantokassien vuotuista kulutusta koskevaan raportointiin. Nämä poikkeuksen piiriin kuuluvat kassit eivät ehkä sisälly laskentamenetelmiin, jotka perustuvat pakollisista veroista taikka maksuista saataviin tuloihin. Tämän huomioon ottamiseksi jäsenvaltioiden olisi edellytettävä, että talouden toimijat raportoivat kaikkien markkinoille saatettujen kevyiden muovisten kantokassien lukumäärän tai painon, myös niiden, joihin ei sovelleta tällaisia veroja taikka maksuja.
               
            
                  (6)
               
               
                  Pakkauksia ja pakkausjätteitä koskevista raportointitaulukoista säädetään komission päätöksessä 2005/270/EY (2). Uudet taulukot ovat tarpeen, jotta voidaan raportoida kevyiden muovisten kantokassien kulutuksesta. Sen vuoksi päätöstä 2005/270/EY olisi muutettava.
               
            
                  (7)
               
               
                  Tässä päätöksessä säädetyt toimenpiteet ovat direktiivin 94/62/EY 21 artiklan mukaisesti perustetun komitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Menetelmä vuotuisen kulutuksen laskemista ja raportointia varten
      Kevyiden muovisten kantokassien vuotuinen kulutus henkeä kohti on laskettava ja raportoitava käyttämällä joko 2 artiklassa säädettyä lukumäärään perustuvaa raportointimenetelmää tai 3 artiklassa säädettyä painoon perustuvaa raportointimenetelmää.
      2 artikla
      Lukumäärään perustuva raportointimenetelmä
      1.   Jos jäsenvaltio laskee ja raportoi kevyiden muovisten kantokassien vuotuisen kulutuksen lukumäärän perusteella, sen on käytettävä jompaa kumpaa seuraavista:
      
                  a)
               
               
                  sen kansallisille markkinoille saatettujen kevyiden muovisten kantokassien kokonaismäärä;
               
            
                  b)
               
               
                  seuraavien summa:
                  
                              i)
                           
                           
                              kevyiden muovisten kantokassien lukumäärä, joka on laskettu kuluttajilta kevyestä muovisesta kantokassista yksikköä kohti veloitetuista pakollisista veroista taikka maksuista saatujen ja talouden toimijoiden kansallisen lainsäädännön mukaisesti ilmoittamien tai raportoimien tulojen perusteella, ja
                           
                        
                              ii)
                           
                           
                              tällaisista veroista taikka maksuista vapautettujen, sen kansallisille markkinoille saatettujen kevyiden muovisten kantokassien lukumäärä, jonka talouden toimijat ovat raportoineet kansallisen lainsäädännön mukaisesti.
                           
                        
            2.   Kevyiden muovisten kantokassien vuotuisesta kulutuksesta 1 kohdan a alakohdan mukaisesti raportoivien jäsenvaltioiden on edellytettävä, että talouden toimijat raportoivat kutakin kalenterivuotta kohti kyseisen jäsenvaltion alueella markkinoille saattamiensa kevyiden muovisten kantokassien lukumäärän.
      3.   Kevyiden muovisten kantokassien vuotuisesta kulutuksesta 1 kohdan b alakohdan mukaisesti raportoivien jäsenvaltioiden on edellytettävä, että talouden toimijat raportoivat kutakin kalenterivuotta kohti kyseisen jäsenvaltion alueella markkinoille saattamiensa sellaisten kevyiden muovisten kantokassien lukumäärän, jotka on vapautettu veroista ja maksuista.
      4.   Edellä olevan 1 kohdan a alakohdan mukaista menetelmää käyttävien jäsenvaltioiden on raportoitava kevyiden muovisten kantokassien vuotuisesta kulutuksesta käyttämällä päätöksen 2005/270/EY liitteessä olevaa taulukkoa 4.
      5.   Edellä olevan 1 kohdan b alakohdan mukaista menetelmää käyttävien jäsenvaltioiden on raportoitava kevyiden muovisten kantokassien vuotuisesta kulutuksesta käyttämällä päätöksen 2005/270/EY liitteessä olevaa taulukkoa 5.
      3 artikla
      Painoon perustuva raportointimenetelmä
      1.   Jos jäsenvaltio laskee ja raportoi kevyiden muovisten kantokassien vuotuisen kulutuksen painon perusteella, sen on käytettävä jompaa kumpaa seuraavista:
      
                  a)
               
               
                  sen kansallisille markkinoille saatettujen kevyiden muovisten kantokassien kokonaispaino;
               
            
                  b)
               
               
                  seuraavien summa:
                  
                              i)
                           
                           
                              kevyiden muovisten kantokassien paino, joka on laskettu kuluttajilta kevyestä muovisesta kantokassista yksikköä kohti veloitetuista pakollisista veroista taikka maksuista saatujen ja talouden toimijoiden kansallisen lainsäädännön mukaisesti ilmoittamien tai raportoimien tulojen perusteella, ja
                           
                        
                              ii)
                           
                           
                              tällaisista veroista taikka maksuista vapautettujen, sen kansallisille markkinoille saatettujen kevyiden muovisten kantokassien paino, jonka talouden toimijat ovat raportoineet kansallisen lainsäädännön mukaisesti.
                           
                        
            2.   Kevyiden muovisten kantokassien vuotuisesta kulutuksesta tämän artiklan mukaisesti raportoivien jäsenvaltioiden on edellytettävä, että talouden toimijat toimittavat tiedot kevyiden muovisten kantokassien keskimääräisestä painosta.
      3.   Kevyiden muovisten kantokassien vuotuisesta kulutuksesta 1 kohdan a alakohdan mukaisesti raportoivien jäsenvaltioiden on edellytettävä, että talouden toimijat raportoivat kutakin kalenterivuotta kohti kyseisen jäsenvaltion alueella markkinoille saattamiensa kevyiden muovisten kantokassien kokonaispainon.
      4.   Kevyiden muovisten kantokassien vuotuisesta kulutuksesta 1 kohdan b alakohdan mukaisesti raportoivien jäsenvaltioiden on edellytettävä, että talouden toimijat raportoivat kutakin kalenterivuotta kohti kyseisen jäsenvaltion alueella markkinoille saattamiensa sellaisten kevyiden muovisten kantokassien kokonaispainon, jotka on vapautettu veroista ja maksuista.
      5.   Edellä olevan 1 kohdan a alakohdan mukaista menetelmää käyttävien jäsenvaltioiden on raportoitava kevyiden muovisten kantokassien vuotuisesta kulutuksesta käyttämällä päätöksen 2005/270/EY liitteessä olevaa taulukkoa 6.
      6.   Edellä olevan 1 kohdan b alakohdan mukaista menetelmää käyttävien jäsenvaltioiden on raportoitava kevyiden muovisten kantokassien vuotuisesta kulutuksesta käyttämällä päätöksen 2005/270/EY liitteessä olevaa taulukkoa 7.
      4 artikla
      Päätöksen 2005/270/EY muuttaminen
      Muutetaan päätös 2005/270/EY seuraavasti:
      
                  1)
               
               
                  Korvataan 9 artikla seuraavasti:
                  ”9 artikla
                  1.   Jäsenvaltioiden on toimitettava pakkausjätteen tuotantoa, tuontia, vientiä ja käsittelyä koskevat tiedot käyttämällä liitteessä olevia taulukkoja 1, 2 ja 3.
                  2.   Jäsenvaltioiden on toimitettava kevyiden muovisten kantokassien kulutusta koskevat tiedot käyttämällä liitteessä olevassa taulukossa 4 tai 5 esitettyä muotoa, jos ne raportoivat lukumäärän perusteella, ja liitteessä olevassa taulukossa 6 tai 7 esitettyä muotoa, jos ne raportoivat painon perusteella.”
               
            
                  2)
               
               
                  Muutetaan liite tämän päätöksen liitteen mukaisesti.
               
            5 artikla
      Tämä päätös on osoitettu kaikille jäsenvaltioille.
      
         Tehty Brysselissä 19 päivänä kesäkuuta 2018.
         
            
               Komission puolesta
            
            Karmenu VELLA
            
               Komission jäsen
            
         
      
      
         (1)  EYVL L 365, 31.12.1994, s. 10.
      
         (2)  Komission päätös 2005/270/EY, tehty 22 päivänä maaliskuuta 2005, tietokantajärjestelmään liittyvien taulukoiden vahvistamisesta pakkauksista ja pakkausjätteistä annetun Euroopan parlamentin ja neuvoston direktiivin 94/62/EY mukaisesti (EUVL L 86, 5.4.2005, s. 6).
      
         LIITE
         Lisätään päälöksen 2005/270/EY liitteeseen taulukot 4–7 seuraavasti:
         
            ”TAULUKKO 4
            
            
               Kevyiden muovisten kantokassien vuotuinen kulutus laskettuna komission täytäntöönpanopäätöksen (EU) 2018/896
                (*1)
               2 artiklan 1 kohdan a alakohdassa säädetyn menetelmän mukaisesti
            
            
                        Markkinoille saatettujen kevyiden muovisten kantokassien lukumäärä
                     
                  
                         
                     
                  
                        josta kasseja, joiden paksuus on
                     
                  
                        < 15 mikronia
                     
                     
                        15 < 50 mikronia
                     
                  
                         
                     
                     
                         
                     
                  
               Huomautukset:
            
            
                        1.
                     
                     
                        Valkoiset kohdat: Tietojen ilmoittaminen on pakollista
                     
                  
                        2.
                     
                     
                        Tummennetut kohdat: Tietojen ilmoittaminen on vapaaehtoista
                     
                  
               TAULUKKO 5
            
            
               Kevyiden muovisten kantokassien vuotuinen kulutus laskettuna täytäntöönpanopäätöksen (EU) 2018/896 2 artiklan 1 kohdan b alakohdassa säädetyn menetelmän mukaisesti
            
            
                        Pakollisten verojen tai maksujen perusteella laskettu kevyiden muovisten kantokassien lukumäärä
                     
                  
                        Pakollisten verojen tai maksujen perusteella laskettu kevyiden muovisten kantokassien lukumäärä, jonka talouden toimijat ovat ilmoittaneet tai raportoineet
                     
                     
                        Pakollisista veroista tai maksuista vapautettujen kevyiden muovisten kantokassien lukumäärä, jonka talouden toimijat ovat raportoineet
                     
                  
                        (a)
                     
                     
                        (b)
                     
                  
                        (a) + (b)
                     
                  
                        josta kasseja, joiden paksuus on
                     
                  
                        < 15 mikronia
                     
                     
                        15 < 50 mikronia
                     
                     
                        < 15 mikronia
                     
                     
                        15 < 50 mikronia
                     
                  
                         
                     
                     
                         
                     
                     
                         
                     
                     
                         
                     
                  
               Huomautukset:
            
            
                        1.
                     
                     
                        Valkoiset kohdat: Tietojen ilmoittaminen on pakollista
                     
                  
                        2.
                     
                     
                        Tummennetut kohdat: Tietojen ilmoittaminen on vapaaehtoista
                     
                  
                        3.
                     
                     
                        Jos käytössä ei ole vapautusta, b:n arvoksi ilmoitetaan 0.
                     
                  
               TAULUKKO 6
            
            
               Kevyiden muovisten kantokassien vuotuinen kulutus laskettuna täytäntöönpanopäätöksen (EU) 2018/896 3 artiklan 1 kohdan a alakohdassa säädetyn menetelmän mukaisesti
            
            
                        Markkinoille saatettujen kevyiden muovisten kantokassien paino
                     
                  
                        Markkinoille saatettujen kevyiden muovisten kantokassien paino
                     
                     
                        Kevyen muovisen kantokassin painotettu keskimääräinen paino, jonka talouden toimijat ovat raportoineet
                     
                  
                         
                     
                     
                         
                     
                  
                        josta kasseja, joiden paksuus on
                     
                     
                        joiden paksuus on
                     
                  
                         
                     
                  
                        < 15 mikronia
                     
                     
                        15 < 50 mikronia
                     
                     
                        < 15 mikronia
                     
                     
                        15 < 50 mikronia
                     
                  
                         
                     
                     
                         
                     
                     
                         
                     
                     
                         
                     
                  
               Huomautukset:
            
            
                        1.
                     
                     
                        Valkoiset kohdat: Tietojen ilmoittaminen on pakollista
                     
                  
                        2.
                     
                     
                        Tummennetut kohdat: Tietojen ilmoittaminen on vapaaehtoista
                     
                  
               TAULUKKO 7
            
            
               Kevyiden muovisten kantokassien vuotuinen kulutus laskettuna täytäntöönpanopäätöksen (EU) 2018/896 3 artiklan 1 kohdan b alakohdassa säädetyn menetelmän mukaisesti
            
            
                        Pakollisten verojen tai maksujen perusteella laskettu kevyiden muovisten kantokassien paino
                     
                  
                        Pakollisten verojen tai maksujen perusteella laskettu kevyiden muovisten kantokassien paino, jonka talouden toimijat ovat ilmoittaneet tai raportoineet
                     
                     
                        Pakollisista veroista tai maksuista vapautettujen kevyiden muovisten kantokassien paino, jonka talouden toimijat ovat raportoineet
                     
                     
                        Kevyen muovisen kantokassin keskimääräinen paino, jonka talouden toimijat ovat raportoineet
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        josta kasseja, joiden paksuus on
                     
                  
                        < 15 mikronia
                     
                     
                        15 < 50 mikronia
                     
                     
                        < 15 mikronia
                     
                     
                        15 < 50 mikronia
                     
                     
                        (a)
                        15 < 50 mikronia
                     
                     
                        (b)
                        15 < 50 mikronia
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Huomautukset:
            
            
                        1.
                     
                     
                        Valkoiset kohdat: Tietojen ilmoittaminen on pakollista
                     
                  
                        2.
                     
                     
                        Tummennetut kohdat: Tietojen ilmoittaminen on vapaaehtoista
                     
                  
                        3.
                     
                     
                        Jos käytössä ei ole vapautusta, b:n arvoksi ilmoitetaan 0.”
                     
                  
         
            (*1)  Komission täytäntöönpanopäätös (EU) 2018/896, annettu 19 päivänä kesäkuuta 2018, kevyiden muovisten kantokassien vuosittaisen kulutuksen laskentamenetelmästä ja päätöksen 2005/270/EY muuttamisesta (EUVL L 160, 25.6.2018, s. 6).